1. **5: Η ΔΙΕΘΝΗΣ ΑΚΤΙΝΟΒΟΛΙΑ ΤΟΥ ΒΥΖΑΝΤΙΟΥ**

# Α. Η ΒΥΖΑΝΤΙΝΗ ΔΙΠΛΩΜΑΤΙΑ

# ΣΤΟΧΟΣ: Η ασφάλεια και η διεθνής δύναμή του Βυζαντίου

# Δεν υπήρχαν μόνιμες διπλωματικές αντιπροσωπείες

# Κάθε διακρατικό ζήτημα ρυθμιζόταν με *ευκαιριακή αποστολή πρέσβεων*

# ΑΛΛΟΙ ΤΡΟΠΟΙ

* + *Χορηγίες* (σε χρήμα ή δώρα) σε ξένους ηγεμόνες
  + *Σύναψη συμμαχιών* (συχνά με επιγαμίες) και εμπορικών συμφωνιών
  + *Εκχριστιανισμός*
* *Αυτοκράτορας*: χαράζει η γενική εξωτερική πολιτική
* *Λογοθέτης του δρόμου*: υπεύθυνος (από τον 7ο αι.) για την υποδοχή πρέσβεων, ορισμό μελών βυζαντινών πρεσβειών κ.λ.π.

# Ε. Η ΒΥΖΑΝΤΙΝΗ ΠΟΛΙΤΙΚΗ ΣΤΗΝ ΙΤΑΛΙΑ ΚΑΙ Η ΑΓΙΑ ΡΩΜΑΪΚΗ ΑΥΤΟΚΡΑΤΟΡΙΑ ΤΟΥ ΓΕΡΜΑΝΙΚΟΥ ΕΘΝΟΥΣ.

Νικηφόρος Φωκάς: ακολούθησε με ευλάβεια την πολιτική των προκατόχων του στην Ιταλία.

ΣΤΟΧΟΙ: 1. η προστασία των εκεί βυζαντινών επαρχιών από τους Άραβες

2. η ενίσχυση της βυζαντινής επιρροής στη Ρώμη και στα ημιαυτόνομα κρατίδια της κεντρικής Ιταλίας.

962: Μετά τη στέψη του Όθωνος Α' ως αυτοκράτορα των Ρωμαίων και την ίδρυση της Αγίας Ρωμαϊκής Αυτοκρατορίας του Γερμανικού Έθνους, τα διεκδικούσαν και το Βυζάντιο και η Γερμανική Αυτοκρατορία.

Ο Νικηφόρος Φωκάς :

* αρνήθηκε να αναγνωρίσει τον αυτοκρατορικό τίτλο του Όθωνος
* απαίτησε την αποχώρηση του από τα βυζαντινά εδάφη που είχαν κατακτήσει πρόσφατα οι Γερμανοί.
* Ανταλλάχθηκαν πρεσβείες σπουδαιότερη ήταν αυτή του επισκόπου Κρεμόνας Λιουτπράνδου (968).
* αποτυχία διαπραγματεύσεων: ο πρεσβευτής αναγκάστηκε να επιστρέψει άπρακτος στη χώρα του.

επί Ιωάννη Τσιμισκή

βελτίωση σχέσεων των δύο αυτοκρατοριών:

* ο διάδοχος του Όθωνα Α', ο Όθων Β', έλαβε ως σύζυγο την ανεψιά του βυζαντινού αυτοκράτορα Θεοφανώ
* Η Θεοφανώ έφερε στην αυλή των Οθωνιδών τις συνήθειες και τις παραδόσεις του βυζαντινού πολιτισμού.

**1071** Οι ιταλικές κτήσεις χάθηκαν οριστικά για το Βυζάντιο τις κατέκτησαν οι Νορμανδοί.

# ΣΤ. ΤΟ ΣΧΙΣΜΑ ΜΕΤΑΞΥ ΤΩΝ ΔΥΟ ΕΚΚΛΗΣΙΩΝ

**1054** Σχίσμα ανάμεσα στην ανατολική + δυτική εκκλησία

* Ο πάπας Λέων Θ΄,για να στηρίξει τον αυτοκράτορα Κων/νο Θ΄ στις βυζαντινές επαρχίες της Ιταλίες από την απειλή των Νορμανδών, ζητούσε αναγνώριση πρωτείου και δογματικών θέσεων.
* Μεγάλες ευθύνες πρέπει να αποδοθούν στον **πατριάρχη Μιχαήλ Κηρουλάριο** (εκπρόσωπο του πάπα Λέοντα Θ΄) και στον **καρδινάλιο Ουμβέρτο**, εκπρόσωπο της Ρώμης στις διαπραγματεύσεις της Κωνσταντινούπολης, δύο αδιάλλακτους ιεράρχες . Οι συζητήσεις τερματίστηκαν με αμοιβαίους αφορισμούς.

ΑΙΤΙΑ ΣΧΙΣΜΑΤΟΣ:

Η έριδα ξεκίνησε από διαφωνίες αναφερόμενες σε **θεολογικά και δογματικά ζητήματα**:

1. η νηστεία του Σαββάτου
   1. η αγαμία του κλήρου,
   2. η χρήση των αζύμων στη θεία Λειτουργία
   3. το δόγμα της Ρωμαϊκής Εκκλησίας περί εκπόρευσης του Αγίου Πνεύματος και από τον Υιό.

Κύρια αιτία : η **διεκδίκηση**, εκ μέρους της Ρώμης, **της πρωτοκαθεδρίας** στο χριστιανικό κόσμο, (το πρωτείον) την οποία δεν μπορούσε να αποδεχθεί η Κωνσταντινούπολη.

ΣΥΝΕΠΕΙΕΣ

* διχασμός στον χριστιανικό κόσμο
* έντονη αντιβυζαντινή διάθεση στην Ιταλία που παρεμπόδισε τη συνεργασία Ρώμης και Κωνσταντινούπολης. Η νορμανδική κατάκτηση (**1071**) διευκολύνθηκε έμμεσα από το γεγονός αυτό.
* Οι σύγχρονοι δεν έδωσαν στο γεγονός ιδιαίτερη προσοχή. Η κοσμοϊστορική σημασία του Σχίσματος έγινε αντιληπτή αργότερα και κυρίως τις παραμονές της Άλωσης της Κωνσταντινούπολης από τους Τούρκους.

# Ζ. ΟΙ ΣΧΕΣΕΙΣ ΜΕ ΤΙΣ ΙΤΑΛΙΚΕΣ ΝΑΥΤΙΚΕΣ ΠΟΛΕΙΣ

**10ος αι**.  αναπτύχθηκαν οικονομικά οι ιταλικές ναυτικές πόλεις, ιδιαίτερα η Βενετία

 έγιναν στενότερες οι σχέσεις τους με το Βυζάντιο.

Ο **Βασίλειος Β**: για να ανταμείψει τους Βενετούς που μετέφεραν με τα πλοία τους τα βυζαντινά στρατεύματα στο θέμα της Λογγοβαρδίας (Ιταλία), συνήψε μαζί τους μια ευνοϊκή εμπορική συνθήκη

* εγκαινιάσθηκε μια πνολιτική παραχώρησης προνομίων στο ιταλικό και ιδιαίτερα το βενετικό εμπορικό κεφάλαιo η οποία συνεχίστηκε από τους Κομνηνούς
* μακροπρόθεσμα, απέβη μοιραία για τα συμφέροντα της αυτοκρατορίας.

H διεθνής ακτινοβολία του βυζαντίου

Εποπτικό υλικό

<https://www2.slideshare.net/elissabet/ss-17083954?qid=269e75a2-54b3-40e9-a9c7-e272971a5413&v=&b=&from_search=7>

<https://www2.slideshare.net/akis71/ss-10699481?qid=269e75a2-54b3-40e9-a9c7-e272971a5413&v=&b=&from_search=1>

<https://www2.slideshare.net/taniag55/h-11222932?qid=269e75a2-54b3-40e9-a9c7-e272971a5413&v=&b=&from_search=4>

<https://www2.slideshare.net/PeterTzagarakis/867-1081-62110435?next_slideshow=1>

**ΕΡΩΤΗΣΕΙΣ**

**Α**

1. Ποιες ήταν οι διπλωματικές τακτικές του Βυζαντίου;
2. Ποια τύχη είχαν οι βυζαντινές κτήσεις στην Ιταλία;
3. Ποια ήταν η αιτία της επιδείνωσης των σχέσεων του Βυζαντίου με την Αγία Ρωμαϊκή αυτοκρατορία του Γερμανικού Έθνους επί Νικηφόρου Φωκά; Ποια ήταν η τύχη της πρεσβείας του επισκόπου Κρεμόνας Λιουτπράνδου στην Κωνσταντινούπολη;
4. Σχίσμα Εκκλησιών: Πότε έγινε; Ποιοι ήταν οι πρωταγωνιστές; Ποιες ήταν οι αιτίες, ποιες οι αφορμές και ποιες οι συνέπειές του;

**Β (Επιλέξτε μία για να την αναπτύξετε γραπτά)**

1. Αφού λάβετε υπόψη σας την πολιτική που ακολούθησε ο Βασίλειος ο Β΄ ο Μακεδών τόσο απέναντι στους Ρώσους, όσο και απέναντι στους Φράγκους ποια συμπεράσματα μπορείτε να εξάγετε σχετικά με τους τρόπους που ακολουθούσε η διπλωματία στο Βυζάντιο;

2. Λαμβάνοντας υπόψη στον τίτλο που απέδωσε ο πάπας της Ρώμης στον Όθωνα Α΄ μετά τη στέψη του («αυτοκράτωρ των Ρωμαίων») ποια σημασία πιστεύετε πώς είχε για τους βυζαντινούς η χρήση του τίτλου «*αυτοκράτωρ των Ρωμαίων*»; ( Στην απάντησή σας θα σας βοηθήσει παρακάτω απόσπασμα από το: Λιουτπράνδος της Κρεμώνας, *Πρεσβεία στην Κωνσταντινούπολη του Νικηφόρου Φωκά*, μεταφρ. Δ. Δεληολάνης, εκδ. Στοχαστής, Αθήνα 1998, σ.33.

(…) *Ετοιμαζόμουν να του απαντήσω σε έντονο ύφος και να αποκρούσω την κομπορρημοσύνη του με τον κατάλληλο τρόπο*, *αλλά ο Νικηφόρος δε με άφησε*, *γιατί μου φώναξε για να με προσβάλει*: “*Εσείς δεν είστε Ρωμαίοι*, *αλλά Λογγοβάρδοι*.”

(…) *Σαν να μην έφταναν οι μέχρι τότε συμφορές μου την ημέρα της αναλήψεως της αγίας μητέρας του Θεού*, *παρθένου Μαρίας*, *έφτασαν πρέσβεις του Ιωάννη*, *αποστολικού δεσπότη και οικουμενικού πάπα*, *με επιστολές στις οποίες παρακαλούσαν τον Νικηφόρο*, *αυτοκράτορα των Ελλήνων*, *να γίνει συγγενής και να συνάψει σταθερή φιλία με τον προσφιλή πνευματικό του γιο Όθωνα*, *σεβαστό αυτοκράτορα των Ρωμαίων*. *Αυτή η λέξη όμως* , *αυτός ο τίτλος*, *σύμφωνα με τους Έλληνες*, *αμαρτωλός και προπετής* , *πώς δε σκότωσε το γραμματοκομιστή*, *πώς δεν τον εκμηδένισε πριν καν τη διαβάσουν* (…). *Οι Έλληνες λοιδορούσαν τη θάλασσα*, *έβριζαν το μεγάλο πέλαγος κι εξίσταντο υπερβολικά που μπόρεσε να κουβαλήσει στη ράχη του τόση ανοσιότητα* (…) “*Δε ντράπηκε* ” *έλεγαν* “*να αποκαλέσει τον οικουμενικό αυτοκράτορα των Ρωμαίων*, *το σεβαστό*, *μέγα και μοναδικό Νικηφόρο* ‘*αυτοκράτορα των Ελλήνων*’, *και να χαρακτηρίσει* ‘*αυτοκράτορα των Ρωμαίων*’ *έναν άνθρωπο βάρβαρο και φτωχό*! (…)